|  |  |  |
| --- | --- | --- |
| **בנק ישראל**דוברות והסברה כלכלית | C:\Users\u34r\AppData\Local\Microsoft\Windows\INetCache\Content.Word\logo_70.png | ‏ירושלים, ‏י"ג אייר, תשפ"ה‏11 מאי, 2025 |

הודעה לעיתונות:

**נגיד בנק ישראל הודיע על מינויו של מר עופר גולן למנהל מחלקת מערכות תשלומים וסליקה וחבר הנהלה בבנק ישראל**

נגיד בנק ישראל, פרופ' אמיר ירון, הודיע היום על החלטתו למנות את מר עופר גולן לתפקיד מנהל מחלקת מערכות תשלומים וסליקה וחבר הנהלה בבנק ישראל. הנגיד קיבל את ההחלטה לאחר שראיין מספר מצומצם של מועמדים שהועברו לבחינתו על ידי ועדת האיתור שבראשות המשנה לנגיד, מר אנדרו אביר ובהשתתפות מנכ"לית הבנק, גב' שולמית גרי ומקסין פסברג. מר גולן ייכנס לתפקידו ב-1.6.2025.

מר עופר גולן בעל ניסיון נרחב בניהול סיכונים, רגולציה ותשלומים במוסדות פיננסים מקומיים ובינלאומיים. בין תפקידיו השונים מכהן כשותף ב-KPMG בישראל, שם הוביל את תחום התשלומים, ניהול הסיכונים וציות, במסגרתו ניהל פרויקטים בתחומים אלו עבור בנקים וחברות פינטק בינלאומיים. לפני כן היה מנהל הסיכונים בחברת WIX, וכן ביצע שורה של תפקידים בחברת CAL בתחומי ההונאות, הציות, הרגולציה והסיכונים.

 עופר גולן בעל תואר ראשון בהנדסת תעשייה וניהול משנקר, תואר שני במנהל עסקים בהתמחות באינפורמציה וטכנולוגיה ממכללת נתניה ותואר שני נוסף במשפטים מאוניברסיטת בר אילן. עופר גולן מתגורר בנתניה, חי בזוגיות ואב לשלושה ילדים.

 **נגיד בנק ישראל, פרופ' אמיר ירון**: "תחום התשלומים והסליקה בישראל עבר שינויים גדולים במהלך השנים האחרונות, בדומה להתפתחויות בעולם. בנק ישראל ימשיך להוביל קידום מערכות תשלומים מתקדמות, נוחות, יעילות ובטוחות בכדי להגביר את החדשנות והתחרות בתחום זה, ובכך להשפיע על כלל האזרחים והעסקים הפועלים בישראל. אני משוכנע כי ניסיונו הרב של עופר גולן בהובלת פיתוח עסקי בסביבות תחרותיות בצורה אפקטיבית וממוקדת ובהובלת שינויים ופיתוח ארגוני יסייע לבנק ישראל להמשיך ולהציג התקדמות משמעותית בתחומי התשלומים והסליקה בשנים הקרובות. אני מאחל לו הצלחה רבה בניהול המחלקה ובהובלתה. כמו כן, אני רוצה לשוב ולהודות לעודד סלומי על הובלת המחלקה בשנים האחרונות."

 **עופר גולן, מנהל מחלקת מערכות תשלומים וסליקה המיועד**: "אני חש תחושת שליחות אל מול האחריות והמחויבות להובלת מחלקת מערכות התשלומים והסליקה בבנק ישראל, ומודה לנגיד על האמון שנתן לי בבחירתו בי לתפקיד זה. בכוונתי לתרום מיכולתי ומניסיוני לטובת הציבור בישראל ולהמשך התפתחות עולם התשלומים, במטרה לתרום לטובת כלכלת ישראל ובראשם הצרכנים ובתי העסק."